ઈન્ડોનેશિયાના લૉમબૉક દ્વીપમાં ભૂકંપના તીવ્ર આંચકા અનુભવાયા. અમેરિકન જિયોલૉજિકલ સર્વે અનુસાર ભૂકંપની તીવ્રતા રિક્ટર સ્કેલ પર 7 માપવામાં આવી અને તેનું કેન્દ્ર ધરતીથી 10 કિમી અંદર છે. આ કુદરતી હોનારતમાં મરનારા લોકોની સંખ્યા 19 થઈ ગઈ છે જ્યારે 50 થી વધુ લોકો ઘાયલ થયા છે. મૃતકોમાં એક વર્ષનું બાળક પણ શામેલ છે. જણાવી દઈએ કે, એક સપ્તાહ પહેલા જ અહીં આવેલા ભૂકંપમાં પણ 17 લોકોના મૃત્યુ થયા હતા.